Rettens dom af 8. februar 2023 – UniSkin mod EUIPO – Unicskin (UNISKIN by Dr. Søren Frankild)
(Sag T-787/21) 1
[EU-varemærker – indsigelsessag – ansøgning om EU-figurmærket UNISKIN by Dr. Søren Frankild – det ældre nationale figurmærke UNICSKIN YOUR EFFECTIVE SOLUTION – relativ registreringshindring – risiko for forveksling – lighed mellem de omtvistede varer og tjenesteydelser – det ældre varemærkes særpræg – lighed mellem tegnene – artikel 8, stk. 1, litra b), i forordning (EU) 2017/1001]
Processprog: engelsk
Parter
Sagsøger: UniSkin ApS (Silkeborg, Danmark) (ved advokat M. Hoffgaard Rasmussen)
Sagsøgt: Den Europæiske Unions Kontor for Intellektuel Ejendomsret (EUIPO) (ved E. Śliwińska og T. Frydendahl, som befuldmægtigede)
Den anden part i sagen for appelkammeret ved EUIPO: Unicskin, SL (Madrid, Spanien)
Sagens genstand
Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 20. oktober 2021 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 771/2021-4).
Konklusion
1)    Den Europæiske Unions Kontor for Intellektuel Ejendomsret (EUIPO) frifindes.
2)    UniSkin ApS betaler sagsomkostningerne.
____________
1 EUT C 73 du 14.2.2022.